cyanic-selkie/wikianc huggingface dataset:
Maroon 5
Jatkuva keikkailu ja Dusickin lähtö
Koko kiertue-elämän ajan rumpali Ryan Dusick oli kärsinyt pahasta käsivammasta eikä hän joillakin kiertueilla voinut soittaa lainkaan. Tällöin häntä tuurasi Ryland Steen. Toisinaan Dusick palasi taas osaksi kiertuetta, mutta joutui vammojensa takia aina vetäytymään tauolle. Kun Dusick joutui olemaan poissa siksi, että lääkärit selvittelivät, mikä häntä oikeasti vaivasi, häntä tuurasi Josh Day. Yhdeksän kuukautta kului ja lopulta Gavin DeGraw'n entinen rumpali Matt Flynn astui Dusickin sijaiseksi. Flynnin oletettiin aluksi olevan vain väliaikainen ratkaisu ja että Dusick vielä palaisi takaisin yhtyeen riveihin, mutta Flynn otettiinkin virallisesti Dusickin tilalle syyskuussa 2006.
2017–2018: Red Pill Blues
thumb|250px|Yhtye esiintymässä [[Pepsi Centerissä, Denverissä syyskuussa 2018 Red Pill Blues -kiertueella.]] Yhtye julkaisi lokakuussa 2016 kappaleen ”Don't Wanna Know”, jossa oli mukana Kendrick Lamar. Single menestyi kaupallisesti hyvin, kuten myös seuraavat kaksi, ”Cold” (feat. Future) ja ”What Lovers Do” (feat. SZA). Tammikuussa 2017 Levine paljasti, että yhtye tekee kuudetta studioalbumia. Levinen mukaan tulevasta albumista tulisi R&B-vaikutteinen. 3. marraskuuta 2017 yhtyeen kuudes studioalbumi, Red Pill Blues julkaistiin. Albumi ylsi kotimaassaan Yhdysvaltain Billboard 200-listan toiselle sijalle. Kriitikoiden ja fanien vastaanotto oli ristiriitainen, mutta siitä huolimatta Red Pill Blues myi seitsemässä eri maassa platinaa, pääasiassa albumin hittisinglejen ansiosta.
2019–: Maddenin lähtö ja Jordi
3. helmikuuta 2019 Maroon 5 esiintyi Super Bowl LIII:n väliaikashow’ssa Atlantan Mercedes-Benz Stadiumilla. Esityksessä olivat vierailemassa Big Boi ja Travis Scott. Saman vuoden syyskuussa yhtye julkaisi singlen ”Memories”, josta tuli suuri menestys. Single ylsi listaykköseksi monessa maassa, ja Yhdysvaltain Billboard Hot 100 -listallakin toiselle sijalle.
Musiikillinen tyyli ja vaikutteet
Maroon 5:n tyyli on vaihdellut albumien välillä. Ensimmäinen albumi Songs About Jane koostuu kappaleista, jotka Levine kirjoitti hänen ex-tyttöystävästään Jane Hermanista. It Won’t Be Soon Before Long -albumilla kappaleet ovat kuitenkin vähemmän henkilökohtaisia, ja elektronisempia muun muassa syntetisaattorien käytön vuoksi. Vuoden 2011 single ”Moves Like Jagger” muutti huomattavasti yhtyeen soundia lähemmäs electropopia. Overexposed-albumin jälkeen Maroon 5:n tyyli on mukaillut pääosin valtavirran popmusiikin trendejä, johon yhtye on yhdistänyt vaikutteita R&B:sta, hip hopista, funkista ja reggaesta.
Frantsysk Skaryna
Uransa loppupuolella Skaryna oli Böömin kuninkaan, Habsburgien sukuun kuuluneen Ferdinand I:n puutarhurina Prahassa, jossa hän kuoli 1551 tai 1552.
Jiří Lipták
Lipták voitti pronssia trap-ammunnassa ammunnan maailmanmestaruuskilpailuissa 2010 ja 2017.
Valde Hirvikanta
Ura
Toisen sortokauden aikana 1910 maltillinen suomenmielinen Hirvikanta nimitettiin Turun hovioikeuden varapresidentiksi ja 1911 hovioikeuden presidentiksi. Hirvikanta oli myös Turun kaupunginvaltuuston jäsen ja toimi Kuusiston kuntakokouksen esimiehenä. Lisäksi hän oli yksi sanomalehti Uuden Auran perustajista.
Juhana Sivenius-Sipilä
Juhana Sivenius-Sipilä (1823–1899) oli suomalainen maanviljelijä ja valtiopäivämies.
Poliittinen virkanimitys
Räikeästi meritokratiset pätevyysperusteet ohittava ja poliittista sisä- tai lähipiiriä suosiva poliittinen virkanimitys voidaan laskea korruptioksi.
Cantus
Cantus oli keskiajan ja renessanssin polyfonisten sävellysten laulua tarkoittava termi. Antiikin musiikissa sillä tarkoitettiin myös soitinmusiikkia. Gregoriaanista laulua kutsutaan nimellä cantus choralis, koska se oli kuoron yksiäänisesti esittämää.
’s-Hertogenbosch
Koulutus
Kaupungin kouluihin lukeutuu HAS Den Bosch.
Mutajärvi (Jämsä)
Maantiede
Mutajärvi kuuluu Nielevän valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Nielevän valuma-alue kattaa Jämsänjoen alueen kaakkoisosan.
Guntram
Guntram, Op. 25 (TrV 168) on Richard Straussin säveltämä kolminäytöksinen ooppera, joka sai ensi-iltansa 1894. Se oli myös ensimmäinen Straussin viidestätoista oopperasävellyksestä. Teos sävellettiin vuosien 1887–1893 aikana.
Risto Kalliorinne
Risto Olavi Kalliorinne (s. 11. lokakuuta 1971 Raahe) on suomalainen poliitikko. Hän on ollut vasemmistoliiton kansanedustajana kaudella 2011–2015 sekä huhtikuusta heinäkuuhun 2019. Hän on toiminut Oulun kaupunginvaltuutettuna vuodesta 2001. Hän oli Pohjois-Pohjanmaan maakuntavaltuuston puheenjohtajana vuosina 2012–2016.
Ernst Happel
Valmentajana
Ernst Happel aloitti valmentajan uransa vuonna 1962 Eredivisien ADO Den Haagin peräsimessä, jonka hän johdatti kahdesti sarjan kolmanneksi ja Hollannin Cupin voittoon vuonna 1968. Sen jälkeen hän siirtyi Feyenoordin valmentajaksi. Happel johdatti Feyenoordin kahteen Hollannin mestaruuteen ja kolmesti toiseksi. Feyenoord voitti myös yhden Hollannin cupin Happelin alaisuudessa. Vuonna 1970 Happel valmensi Feyenoordin sekä Euroopan Cupin että Intercontinental Cupin voittoon. Feyenoordista hän siirtyi Espanjan Segunda Divisióniin Real Betisin peräsimeen kaudeksi ja nosti Real Betisin Primera Divisióniin. Espanjasta matka jatkui Belgian liigaan Club Bruggeen, jonka Happel johdatti kolmeen mestaruuteen ja kahteen cup-voittoon.
Anneli Sari
Ura
Sari palasi vuonna 1974 takaisin levytysstudioihin. Hän levytti muun muassa Hortto Kaalo -yhtyeen kanssa kokonaisen LP:n mustalaismusiikkia. Perinteisempiä iskelmiä edustivat mm. laulut Menin raiteiltain (orig. Lost in France), Akropolis nyt jää (Akropolis adieu) ja Näin on käynyt sorry. Sari osallistui myös lukuisiin laulukilpailuihin: Suomen euroviisukarsinnoissa hänet nähtiin kahdesti: vuonna 1974 Kaj Chydeniuksen säveltämällä ikivihreällä Jäähyväiset-laululla sekä 1976 Dezső Baloghin laululla Mustalaiskaravaani. Syksyn Sävelessä Sari sijoittui vuonna 1978 toiseksi Reino Markkulan sävellyksellä Luonnonlapset. Myös sävelmä Pieni laulu esitettiin Syksyn Sävel karsitut -ohjelmassa.
Vuonna 2003 Anneli Sari lauloi Vääksyssä Maarit Niiniluodon vetämän Toivo Kärki -tapahtuman konsertissa vanhan bravuurinsa Sirpale onnea, joka oli saanut yhä lisää loistokkuutta.
C3 (1929)
C3 oli Espanjan laivaston vuonna 1929 vesillelaskettu C-luokan sukellusvene. Alus osallistui Espanjan sisällissotaan hallituksen joukoissa kuten muutkin sukellusveneet. Saksan laivaston sukellusvene U-34 upotti aluksen 12. joulukuuta 1936.
Palvelus
Alus palasi 2. lokakuuta Välimerelle saapuen Malagaan 8. lokakuuta. Alus partioi 12. joulukuuta 1936 pinta-ajossa neljä merimailia Malagasta kaakkoon, kun Saksan laivaston sukellusveneen U-34 laukaisema torpedo osui alukseen. Alus upposi vieden mukanaan miehistön lukuun ottamatta aluksella ollutta luotsia ja kahta muuta miehistönjäsentä.
Mel Tillis
Tillis sairasti lapsena malarian ja jäi pysyvästi puhevikaiseksi. Hän oppi kuitenkin nopeasti rumpujen- ja kitaransoiton taidon. Liityttyään ilmavoimiin hän sai asemapaikakseen Okinawan Japanissa. Vuonna 1956 hän siirtyi Nashvilleen ja kirjoitti muun muassa laulun ”I'm Tired”, jolla Webb Pierce sai vuonna 1957 listakolmoshitin.
Tillisin oma menestys alkoi huomattavasti nousta 1970-luvun alkuvuosina. Hän levytti aluksi MGM Recordsille, mutta siirtyi vuonna 1976 MCA Recordsille. Hän voitti Country Music Association Awardsissa ”Vuoden artistin” kunnian ja sai lisäksi paikan Nashville Songwriters Hall of Famesta. Vuonna 1979 hän siirtyi Elektra Recordsille ja teki muun muassa yhteistyötä Nancy Sinatran kanssa laulussa ”Texas Cowboy Night”. Hän palasi MCA:lle vuonna 1983 ja sai viimeisen Top 10 -hittinsä laululla ”New Patches” vuonna 1984.
Roopkund
Roopkund on Intian Uttarakhandin osavaltiossa Himalajalla sijaitseva pieni vuoristojärvi Trisulin rinteellä. Järvi tunnetaan etenkin ihmisten jäännöksistä, joiden alkuperä syrjäisellä järvellä on edelleen mysteeri. Aiemmin ruumiiden uskottiin olevan seurausta jostakin yksittäisestä tapaturmasta, mutta tutkimukset kertovat, että ruumiita on päätynyt paikalle useaan eri otteeseen 800-luvulta 1800-luvulle saakka.
Adam Levine
Kara's Flowers
Levine kävi musiikkikoulua Hancockissa, New Yorkissa, missä hän tapasi Kara's Flowersin alkuperäisjäsenet Jesse Carmichaelin, Mickey Maddenin ja Ryan Dusickin. Hän valmistui tästä koulusta vuonna 1997, jolloin Kara's Flowers myös julkaisi debyyttialbuminsa, The Fourth World. Samana vuonna bändi esiintyi menestyssarjassa Beverly Hills, 90210. Albumilla oli vain vähän suosiota ja sen ainoan singlen, "Soap Discon", markkinointi epäonnistui. Albuminsa menestyksestä pettyneenä bändiläiset jäivät tauolle ja suuntasivat eri teille.
Yksityiselämä
Levine syntyi Los Angelesissä Kaliforniassa Patricia "Patsy" (o.s. Noah) ja Fredric Levinen perheeseen. Hänen enonsa on Slate-kirjailija ja editori Timothy Noah. Patsy ja Fred Levine erosivat Adamin ollessa pieni. Tästä liitosta Adamilla on veli Michael. Lisäksi hänellä on vanhempiensa uusista avioliitoista siskopuoli Julia sekä kaksi sisarpuolta, Liza ja Sam. Adamin isä omistaa uuden vaimonsa kanssa Los Angelesissa kaksi miestenvaateliikettä; tämän vuoksi Adam itse kertoo olevansa aina muodissa muita edellä.
Mehmed VI
Turkkilaiset nationalistit olivat vihaisia sulttaanin hallintoon, joten uusi Turkin hallitus kokoontui Mustafa Kemalin johdolla vuonna 1920 Ankarassa. Uusi hallitus ilmoitti 23. huhtikuuta, että väliaikainen perustuslaki oli luotu ja valta oli siirretty sulttaanilta Turkin hallitukselle.
Hänen vanhimmasta serkustaan kruununprinssi Abdul Mejidista tuli Turkin kalifi, joka otti nimekseen Abdul Mejid II 9. marraskuuta 1922. Kalifi oli vallassa vuodesta 1922 vuoteen 1924, mutta todellinen valta oli Turkin uudella hallituksella.
Sipoon kahakka
thumb|M. G. Schybergsonin karttapiirros tapahtumapaikoista. Sipoon kahakka oli Sipoon kirkonkylässä 9. tammikuuta 1918 tapahtunut Sipoon suojeluskunnan ja Helsingin punakaartin aseellinen yhteenotto. Välikohtaus käynnistyi, kun Helsingin punakaartin osasto saapui junalla Sipooseen suorittamaan elintarvike- ja asetakavarikoita. Sipoon vanhan kirkon tuntumassa he törmäsivät paikalliseen suojeluskuntaan, jonka jälkeen syntyneessä tulitaistelussa sai surmansa kaksi punakaartin jäsentä. Myöhemmin illan aikana molemmat osapuolet olivat saamassa myös apuvoimia, mutta lopulta tilanne raukesi, kun Nikkilän rautatieasemalle perääntyneet punakaartilaiset palasivat takaisin Helsinkiin.
Taustaa
Tammikuussa 1918 Suomessa vallitsi jo kesästä lähtien maata vaivannut elintarvikepula. Se näkyi erityisesti kaupungeissa, mutta Sipoon kaltaisissa vauraissa maalaispitäjissä ruokaa oli edelleen. Hintojen nousun toivossa maanviljelijät ja varakkat porvarit olivat myös syyllistyneet elintarvikkeiden hamstrakseen ja jopa suoranaiseen keinotteluun. Ruokapulan johdosta Helsingin seudulle perustetut työväen järjestyskaartit olivat jo kesästä saakka suorittaneet Sipoon maataloissa elintarviketakavarikkoja. Sisällissodan valkoisia edustaneen historioitsija M. G. Schybergsonin mukaan niitä tekivät erityisesti Mellunkylän ja Malmin järjestyskaartit. Pitäjässä oli ilmeisesti esiintynyt myös öisiä elintarvikevarkauksia.
Batagai
Batagaissa on laivalaituri, lentokenttä ja tieyhteys Verhojanskiin.
Santa Maria Novella
Historia
thumb|left|210px|[[Domenico Ghirlandaion fresko.]] Vuonna 1221 Bolognasta lähetetyt dominikaanimunkit hankkivat pienen Santa Maria Novella -kirkon, joka oli vihitty käyttöön vuonna 1049. Kirkko oli rakennettu 800-luvulta peräisin olleen kappelin päälle. Tämä kirkko kävi kuitenkin nopeasti pieneksi ihmisille, jotka halusivat tulla dominikaanien jumalanpalveluksiin. Vuodesta 1246 alettiin myöntää aneita henkilöille, jotka osallistuivat uuden kirkon kustannuksiin. Uuden kirkon, jonka julkisivu on etelään, rakennustyöt aloitettiin vuonna 1279.
Ilmoituksensiirto
Ilmoituksensiirrolla tarkoitetaan hälytysten (palo- murto- yms) siirtoa puhelinlinjaa pitkin valvottavasta kohteesta vastaanottajalle.
Talismaani (kirja)
Juoni
Tarinassa matkataan halki Amerikan 12-vuotiaan Jack Sawyerin mukana. Matka on pitkä ja raskas jo aikuisellekin, mutta sen taittaminen on ainoa mahdollisuus saavuttaa tarunhohtoinen Talismaani, joka ainoastaan voi pelastaa Jackin sairaan näyttelijä-äidin, Lily Cavanaughin. Kirjassa seikkailevaan Jackiin törmätään vielä saman kirjailijakaksikon parikymmentä vuotta Talismaanin jälkeen kirjoittamassa romaanissa Pimeyden talo.
Frank Foss
Frank Foss voitti seiväshypyn olympiakultaa Antwerpenin 1920 kisoissa maailmanennätystuloksella 409. Hän pudotti kerran neljästä metristä, pyysi sitten nostamaan riman uuteen ennätyskorkeuteen ja ylitti sen ensimmäisellä yrityksellään. Hopeamitalisti, tanskalainen Henry Petersen sai 39 cm heikomman tuloksen.
Heidi Herala
Ura
Televisiossa Heidi Herala on nähty muun muassa MTV3:lla keväällä 2009 ja 2010 esitetyssä draama­sarjassa Helppo elämä ja muutaman jakson ajan saippua­sarjassa Salatut elämät rooli­hahmonaan Raija Autio. Lisäksi hän on näytellyt elo­kuvissa.
Vuonna 2010 Herala esitti Eilan roolin Helsingin kaupungin­teatterissa Sinikka Nopolan näytelmässä Eila, Rampe ja palvattu onni. Hän oli pääo­sassa myös Taru Mäkelän ohjaamassa elo­kuvassa Eila, Rampe ja Likka.
Sacra corona unita
Sacra corona unita eli Yhdistynyt pyhä kruunu on vuonna 1983 perustettu mafiaklaani ja rikollisjärjestö. Sen perustajaksi tiedetään Giuseppe Rogoli ja järjestö perustettiin Barin vankilassa. Se perustettiin, jotta Camorra ei leviäisi Apuliaan. Myös 'Ndrangheta ja Cosa Nostra olivat levittäytymässä Apuliaan samoihin aikoihin. SCU:ssa arvioidaan olevan tuhakunta jäsentä ja se harjoittaa huumeiden ja tupakan salakuljetusta, kiristystä, asekauppaa, uhkapelejä ja ihmiskauppaa.
Päikki Priha
Vuonna 2004 Priha sai kirkon kulttuuripalkinnon. Vuonna 2010 hänelle myönnettiin kirkkotaiteen Engel-palkinto ja 2015 Mikael Agricolan risti.
Pokrovsk (Venäjä)
Pokrovskissa on tiili-, teräsbetoni- ja asfalttitehtaat. Pokrovskin kautta kulkee Jakutskista Amurin alueelle johtava maantie.
Lasse Aho
Aho pelasi nuorempana jääkiekkoa II-divisioonassa Hilparan, Kooveen ja Grankulla IFK:n joukkueissa. Hän on toiminut Jääkiekon SM-liigan hallituksen jäsenenä syyskuusta 2016.
Los Angeles Galaxy
Kaudella 2006 Galaxy jäi ensimmäisen kerran historiansa aikana MLS:n pudotuspelien ulkopuolelle sijoituttuaan konferenssinsa sisällä sijalle viisi. Kesäkuussa 2006, seuran oltua yhdentoista pelatun ottelun jälkeen konferenssinsa hännillä, Galaxy erotti seuraa vuodesta 2004 luotsanneen päävalmentaja Steve Sampsonin ja palkkasi tämän tilalle kanadalaisen Frank Yallopin, joka toimi ennen nimitystä Kanadan jalkapallomaajoukkueen päävalmentajana. Samana vuonna seura sai myös uuden puheenjohtajan, kun Doug Hamilton, MLS:n vuoden toimitsija kausina 2003–2005, menehtyi maaliskuussa sydänkohtaukseen 43-vuotiaana. Uudeksi puheenjohtajaksi tuli yhdysvaltalainen entinen maajoukkuejalkapalloilija ja Red Bull New Yorkin (aiemmin MetroStars) johtotehtävissä toiminut Alexi Lalas.
Suomen suurkisat 1947
Suomen suurkisat 1947 on T. J. Särkän koostama suomalainen dokumenttielokuva vuodelta 1947.
Myrsky yli Aasian (vuoden 1933 elokuva)
Myrsky yli Aasian (The Bitter Tea of General Yen) on Frank Capran Kiinan sisällissodan pyörteisiin sijoittuva draamafilmi vuodelta 1933.
Savolaiset
Historia
Runsaimmat arkeologiset löydöt tunnetaan nykyisen Mikkelin alueelta vuosien 800–1150 tienoilta. Tuolloin alueella on elänyt alkuperäisen kantaväestön lisäksi eri puolilta tullutta, pääasiassa kuitenkin hämäläistä väestöä. Maata viljelevien uudisasukkaiden ja pääasiassa ehkä kalastuksella eläneen, lappalaisiksi kutsutun kantaväestön kohtaamisista on muistumia kansanperinteessä. Lappalaisten kerrotaan vetäytyneen syrjään suomalaisasutuksen tieltä. Luultavasti kantaväestöä myös sulautui uuteen väestöön.
Olavinlinnan rakentaminen aloitettiin vuonna 1475. Savolaiset ovatkin vuosisatojen ajan toimineet Ruotsin vallan alla puskurina venäläisten hyökkäyksille. Savolaisten asema ei ollut kadehdittava, sillä 1500-luvulta lähtien Ruotsin kruunu kohteli alamaisiaan kovakouraisesti niin Suomessa kuin Ruotsissakin: verotus oli tiukkaa ja suuria väkimääriä joutui sotaväkeen. Noina aikoina käynnistyi vielä nykyisinkin jatkuva savolaisten leviäminen ympäri Suomea. 1500-luvulla savolaiset uudisasukkaat levittäytyivät lähinnä Suur-Savosta Leppävirran ja Kuopion suunnalle.
1500-lukuun mennessä savolaiset asuttivatkin jo koko nykyisenä Savona tunnettua aluetta ja jopa osia Pohjanmaasta, enimmäkseen tehokkaan huuhtakaskiviljelyn tuloksena. 1600-luvun kuluessa savolaisperäisiä kaskiviljelijöitä työntyi Keski-Skandinavian erämaihin asti (metsäsuomalaiset).
Alexandra Berková
Alexandra Berková (2. heinäkuuta 1949 Trenčín, Tšekkoslovakia – kesäkuu 2008 Praha, Tšekki) oli tšekkiläinen kirjailija.
Berková sairasti vaikeaa sairautta. Hänet löydettiin kotoaan kuolleena juhannuksen tienoilla 2008.
Pätkä
Sarjakuvassa Pätkä on pitkänenäinen, lyhyt ja hieman pyöreähkö mies. Hänkään ei ole suuri järjenjättiläinen, mutta kuitenkin jonkin verran nokkelampi kuin Pekka. Molemmat ovat Justiinan kurin alla. Sarjakuvan Pätkä on myös itse naimisissa, toisin kuin elokuvissa. Rouva Pätkää ei kuitenkaan nähty usein.
Katmain kansallispuisto
Alue valittiin Yhdysvaltain kansalliseksi suojelumonumentiksi vuonna 1918, ja sen oli tarkoitus suojella lähinnä Novarupta-tulivuorta ja sen purkauksen muodostamaa Kymmenentuhannen savun laaksoa. Kansallispuiston asemaan Katmai kohotettiin 2. joulukuuta vuonna 1980. Nykyinen puisto kattaa noin 19 122 neliökilometrin laajuisen alueen. Katmaita hallinnoi muiden Yhdysvaltain kansallispuistojen tapaan National Park Service.
Etelä-Pohjanmaan maakunta
Etelä-Pohjanmaa on maakunta, joka sijaitsee Länsi-Suomen alueella. Etelä-Pohjanmaa on kolmesta pohjalaismaakunnasta asukasluvultaan ja pinta-alaltaan suurin. Suomen maakuntien joukossa Etelä-Pohjanmaa on väkiluvulla mitattuna yhdeksänneksi suurin. Etelä-Pohjanmaa rajautuu lännessä Pohjanmaahan, pohjoisessa Keski-Pohjanmaahan, idässä Keski-Suomeen ja etelässä Pirkanmaahan ja Satakuntaan.
Seinäjoki on Etelä-Pohjanmaan väkirikkain kaupunki ja Suomen 16. suurin kaupunki väkiluvun mukaan. Seuraavaksi suurimpia kuntia Etelä-Pohjanmaalla ovat Kurikka, Kauhava, Lapua ja Kauhajoki. Seinäjoen jälkeen useimmat Etelä-Pohjanmaan kunnista luokitellaan maaseutumaisiksi kunniksi, vaikka osalla niistä onkin kaupunkinimitys. Etelä-Pohjanmaa on Suomen ainoa nykymaakunta, jossa ei sijaitse yhtäkään niin sanottua vanhaa kaupunkia.
Kristinuskon saapuminen ja Ruotsin vallan aika
thumb|Etelä-Pohjanmaan historiallinen kartta, suurimpana [[Kyrön pitäjä.]] Kristinuskon juurruttua Suomeen Etelä-Pohjanmaa laskettiin kuuluvaksi Turun hiippakuntaan. Maakunnassa sijaitsivat Mustasaaren, Pietarsaaren, Pohjankyrön ja Närpiön seurakunnat, jotka jakautuivat myöhemmin useiksi paikallisiksi seurakunniksi. Useimmat kirkot rakennettiin puusta. Pohjankyrön kirkko oli suomenkielisen Etelä-Pohjanmaan ainoa kivikirkko. 1300-luvulla Korsholman linnasta muodostui maakunnan hallinnon keskus. Kartano toimi samaan aikaan maanviljelyn ja karjanhoidon mallitilana. Korsholman linnalääni muutettiin vuonna 1634 Pohjanmaan lääniksi. Kustaa III jakoi läänin edelleen Vaasan ja Oulun lääneiksi.
Pinnanmuodot ja maaperä
Lehtimäen ja Ähtärin alueella on laajahkoja yli 200 metrin korkeudessa olevia alueita. Myös Kurikan ja Jurvan alue erottuu ympäristöään ylevämpänä seutuna. Maakunnan korkeimpia kohtia ovat Löytömäki (236 m) ja Raitamäki (240 m) Soinissa, Lauhanvuori (231 m) Isojoella, Suokonmäki (230 m) Lehtimäellä sekä Livonmäki (225 m) Alajärvellä. Yksittäisistä kohoumista tunnettu on myös Simpsiö (132 m).
Suurimmat taajamat
Maakuntakeskusta vastaava keskustaajama on lihavoitu.
Identiteetti ja arvot
Vapaus on ollut eteläpohjalaisille tärkeä arvo. Siihen liitetään nuijasota ja sitä johtaneen eteläpohjalaisen Jaakko Ilkan muisto, josta on tehty muistomerkkejä, näytelmä, ooppera ja kirjallisuutta, ja Etelä-Pohjanmaalla muistellaan paljon myös muun muassa talvi- ja jatkosotaa sekä sotaveteraaneja.
Tapahtumat
Useiden Etelä-Pohjanmaan kulttuuritapahtumien pohja on maakunnan perinnejuhlissa ja talkoo- eli ”kökkätöissä”. Maakunnan kulttuuritapahtumia ovat esimerkiksi Ilmajoen Musiikkijuhlat sekä Seinäjoella järjestettävät Provinssirock, Tangomarkkinat ja Vauhtiajot. Maakuntaa kiertävä tapahtuma Eteläpohjalaiset Spelit ylläpitää eteläpohjalaisen kansanmusiikin perinnettä. Lisäksi Kauhajoen Nummijärvellä järjestetään joka juhannus metallimusiikkiin keskittynyt Nummirock-festivaali.
Rakennuskulttuuri ja maisema
Etelä-Pohjanmaa on tunnettu lakeuksistaan, ja muun muassa Ilmajoen Alajoen lakeusmaisema luokitellaan valtakunnallisesti arvokkaaksi maisema-alueeksi. Lakeus-sanaa käytetäänkin Etelä-Pohjanmaalla monissa yhteyksissä, esimerkiksi Lakeuden risti -kirkon ja yritysten nimissä. Geologisia nähtävyyksiä ovat esimerkiksi Simpsiön vuori Lapualla, Pirunpesä Jalasjärvellä ja Karijoen Susiluola, jossa on ehkä säilynyt merkkejä jääkautta aikaisemmasta ihmisasutuksesta.
Perinneasut ja käsityöperinne
pienoiskuva|Jussipaita Naisille on useita erilaisia eteläpohjalaisia kansallispukuja ja miehille kolme, mutta termi Etelä-Pohjanmaan kansallispuku voi tarkoittaa nimenomaisesti Härmän-Isonkyrön naisen kansallispukua ja tiettyä miesten kansallispukua, jota kutsutaan myös Jussi-puvuksi. Jussi-pukuun kuuluu helavyö, joka on tunnettu eteläpohjalaisena symbolina. Niin ikään symboleiksi ovat muodostuneet myös jussipaidaksi kutsuttu villapaita ja sille perinteinen vinoneliökuviointi.
Elina Rautanen
Elina Rautanen (5. heinäkuuta 1918 Helsinki – 11. toukokuuta 2008 Helsinki) oli Pelastakaa Lapset ry:n toiminnanjohtaja. Hän valmistui filosofia maisteriksi Ruotsissa 1951, ja sosiaalityön erikoiskoulutuksen hän sai Yhdysvalloissa.
Asterix ja viikingit
Asterix ja viikingit on vuonna 2006 valmistunut ranskalais-tanskalaisena yhteistyönä tuotettu Asterix-elokuva, joka perustuu René Goscinnyn ja Albert Uderzon sarjakuva-albumiin Asterix ja normannien maihinnousu (1966).
Jääkiekko
Historia
Jääkiekko syntyi Kanadassa eurooppalaissiirtolaisten tuomien shintyn, hurlingin ja jääpallon kaltaisten pelien muunnelmana. Ensimmäiset kirjalliset maininnat jäällä pelatuista joukkuepallopeleistä ovat vuoden 1800 tietämiltä. Brittiläiset sotilaat ryhtyivät ensimmäisenä pelaamaan virallisia otteluita Kingstonissa ja Halifaxissa 1800-luvun puolivälissä. Tuolloin pelaajamäärä oli yhdeksän.
Säännöt
pienoiskuva|left|250px|Jääkiekkokaukalo. pienoiskuva|Erotuomari on nostanut kätensä pystyyn, mikä merkitsee kotijoukkueen vaihtovuoroa (tässä tilanteessa, muuten olisi rangaistus).
Rangaistukset
pienoiskuva|200px|Joukkotappelu
Rangaistuslaukaus
Mikäli rangaistuslaukauksen aiheuttavaan rikkeeseen ei sisälly muita rikkeitä, rangaistuslaukaus tuomitaan normaaliin tapaan ja tilanne ei aiheuta lisärangaistuksia. Kuitenkin tilanteesta seuraavat isot rangaistukset tuomitaan normaaliin tapaan (muuten olisi oletettavaa, että läpiajossa oleva tähtipelaaja otettaisiin varsinkin play-offeissa varsin brutaalilla tavalla tilanteesta pois, koska seurauksena olisi vain rangaistuslaukaus). Jos samalla pelikatkolla tuomitaan kaksi rangaistuslaukausta, ja ensimmäisestä laukauksesta tehdään maali, toinen rangaistuslaukaus muutetaan kahden minuutin rangaistukseksi, sillä yhden pelikatkon aikana voidaan hyväksyä vain yksi maali. Jos ensimmäinen rangaistuslaukaus epäonnistuu, toinen suoritetaan normaalisti.
Jääkiekkoliigoja
Jääkiekon kovatasoisimpana liigana pidetään Kanadassa ja Yhdysvalloissa toimivaa NHL-liigaa (National Hockey League), jonka kunniagalleriaan Hockey Hall of Fameen pääsevät vain harvat. NHL:ää pelataan Kanadassa ja Yhdysvalloissa. Siihen osallistuu tällä hetkellä 32 joukkuetta. AHL on liiga, jossa pelaa NHL-seurojen farmiseuroja (eli joukkueita pelaajille, jotka eivät taitotasonsa puolesta mahdu NHL-seuransa kokoonpanoon). Ennen myös IHL oli NHL:n farmiliiga. ECHL tunnetaan farmijoukkueiden farmina.
Ranskan avoin tennisturnaus 2019 – miesten nelinpeli
Pierre-Hugues Herbert ja Nicolas Mahut oli puolustava mestaripari, mutta Herbert ei pelannut tänä vuonna. Mahut pelasi Jürgen Melzerin kanssa. He tippuivat jatkosta toisella kierroksella.
Geert Hofstede
Kansallisten kulttuurien ulottuvuudet
Hofstede on löytänyt tutkimuksissaan alkujaan neljä, mutta myöhemmin viisi ulottuvuutta liittyen kansallisiin kulttuureihin:
Panu Laturi
Panu Laturi (s. 14. tammikuuta 1972 Ylistaro) on suomalainen poliittinen vaikuttaja. Hän toimi vihreiden puoluesihteerinä 2007–2013.
Ura
Pekka Haaviston presidenttikampanjan kampanjapäällikkö Riikka Kämppi kritisoi Laturia vaalikampanjasta kertovassa kirjassaan. Hänen mukaansa Laturi ilmoitti katkaisseensa rahaliikenteen eli yksityisten tukijoiden lahjoitusten virran puoluetoimistosta kampanjaan uhkailumielessä ja halusi avoimesti savustaa Kämpin ulos tehtävästä. Laturi kiisti syytökset.
Lee Barnes
Vuonna 1927 Barnes esiintyi elokuvassa "Hyppyä, soutua ja rakkautta" Buster Keatonin sijaisnäyttelijänä tehtävänään hypätä seipään avulla toisen kerroksen ikkunasta sisään.
Greg Raymer
Pokeriura
Syyskuussa 2007 Raymer voitti edustamansa pokerihuoneen PokerStarsin WCOOP (World Championship of Online Poker)-mestaruuden pot limit omahassa. Ykköstilastaan hän ansaitsi 168 362 dollaria.
Toyota TF108
Kehitys
Muutoksia oli tehty myös aerodynamiikan ja jousituksen kanssa. McLarenin kehittämä siltamallinen etusiipi oli auton silmiinpistävin muutos. Aerodynaamikan kohdalla jokainen osa oli käyty lävitse ja talli pyrki tällä optimoimaan koko pakettia.
Daniel Webster
Poliittisen uran alku
Webster muutti Bostoniin vuonna 1816 ja toimi Massachusettsin edustajana Yhdysvaltain edustajainhuoneessa 1823–1827 ja senaattorina 1827–1841 ja 1845–1850. Vuosina 1833–1836 hän toimi senaatin valtiovarainvaliokunnan puheenjohtajana.
Ulkoministerinä ja presidenttiehdokkaana
William Henry Harrison nimitti Websterin ulkoministerikseen vuonna 1841 ja hän jatkoi Harrisonin kuoleman jälkeen presidentti John Tylerin hallituksessa. Vuonna 1845 hänet valittiin uudelleen senaattiin. Kautensa aikana hän vastusti Texasin alueliitosta ja sitä seurannutta Meksikon–Yhdysvaltain sotaa. Webster oli ehdolla Whig-puolueen presidenttiehdokkaaksi ensimmäisen kerran vuonna 1836, mutta hävisi Zachary Taylorille. Erottuaan senaatista hän jatkoi ulkoministerinä presidentti Millard Fillmoren hallituksessa 1850-52. Hän oli toisen kerran ehdolla Whigin presidenttiehdokkaaksi 1852, mutta ei tälläkään kertaa saanut riittävää kannatusta.
Webster kuoli kotonaan Marshfieldissä, Massachusettsissa 24. lokakuuta, 1852.
Luettelo Mario-peleistä
Tämä artikkeli on kronologinen luettelo Mario-peleistä vuosiluvun mukaan. Luettelossa on pelit, joissa Mario on ollut joko pää- tai sivuosassa.
Venezuelan historia
Varhaishistoria
Kaakaosta tuli 1620-luvulla Venezuelan tärkein vientituote kahdeksi vuosisadaksi. Viljely alkoi houkutella entistä enemmän maahanmuuttajia, ja plantaaseille alettiin tarvita orjatyövoimaa Afrikasta. Venezuelaan kehittyi pian siirtomaa-aikainen kastijärjestelmä, jossa ylimpänä olivat Espanjassa syntyneet ja espanjalaisten jälkeläisten Amerikassa syntyneet criollot. Heidän jälkeensä olivat kanariansaarelaiset, jotka olivat saapuneet työvoimaksi. Alimpana olivat useampaa sekarotuiset pardot, orjat ja alkuperäisasukkaat. Itsenäisyyden aikana orjien osuus asukkaista oli noin 20 prosenttia ja intiaanien 10 prosenttia.
2000-luku: Chávezin sosialismia
Chávezin aikana äärimmäinen köyhyys, lapsikuolleisuus ja lukutaidottomuus vähenivät, mutta toisaalta rikollisuus kasvoi räjähdysmäisesti, talouden hoito oli tuhlailevaa ja korruptio vaivasi maata.
Bejun Mehta
Mehta oli jo 13-vuotiaana saavuttanut tunnustusta poikasopraanona, jonka musiikillisen kypsyyden Leonard Bernstein pani merkille. Muodollisia opintoja hän suoritti alun perin sellonsoitossa Yalen yliopistossa Aldo Parisot'n johdolla ja germanistiikassa. Äänenmurroksen jälkeen hän ei osoittanut erityistä lahjakkuutta baritonina ja päätti hylätä laulu-uran, kunnes 1990-luvun loppupuolella koki itselleen luontevaksi kontratenorina laulamisen. Vuonna 1998 hän teki oopperadebyyttinsä New Yorkin kaupunginoopperassa Georg Friedrich Händelin Partenopen esityksessä Armindon roolissa. Mehtan lauluopettajia olivat Phyllis Curtin (Bostonin yliopisto) ja Joan Patenaude-Yarnell (Manhattan School of Music, Curtis Institute of Music). Mehta on esiintynyt kansainvälisesti johtavissa oopperataloissa, konserttisaleissa ja festivaaleissa. Los Angelesin oopperassa hän debytoi vuonna 2001 (rooli: Tolomeo, Giulio Cesare) ja Metropolitan-oopperassa (Brittenin Kesäyön unelmassa) vuonna 2002. Laajalla levytystuotannollaan hän on saanut muun muassa Echo Klassikin, Choc de Classican, Preis der deutschen Schallplattenkritikin ja kahdesti Diapason d'Orin. Hän on ollut myös kahdesti Grammy-ehdokkaana ja voitti vuonna 1997 Grammyn János Starkerin Johann Sebastian Bachin sellosarjoista tekemän levytyksen (RCA Records) tuottajana. Mehtalle myönnettiin vuonna 2015 Traetta-palkinto.
Muse
Perustaminen ja alkuvuodet (1992–1997)
Vuonna 1994 Rocket Baby Dolls -nimellä toiminut yhtye voitti paikallisen bändikilpailun, tuhoten esityksessään samalla myös soittimensa. Kilpailun jälkeen kolmikko päätti luopua yliopistopaikasta, erota töistä, muuttaa yhtyeen nimen Museksi ja muuttaa pois Teignmouthista.
Origin of Symmetry ja Hullabaloo (2001–2002)
Myös Celine Dionia uhattiin oikeusjutulla vuonna 2002, kun hän suunnitteli kutsuvansa Las Vegas -esitystään nimellä ”Muse”, vaikka Muse omisti maailmanlaajuiset käyttöoikeudet esitysnimelle. Celine Dion tarjosi 50 000 dollaria oikeuksista, mutta Muse kieltäytyi sanoen ”Emme halua ihmisten luulevan, että olemme Celine Dionin taustabändi”. Lopulta Dionin piti luopua esityksen nimestä.
Black Holes & Revelations ja HAARP (2006–2008)
Albumin ensimmäinen single, Supermassive Black Hole, julkaistiin digitaalisena latauksena 9. toukokuuta 2006. Kappaleesta julkaistiin samalla myös musiikkivideo, jonka ohjasi Floria Sigismondi. Seuraavassa kuussa, ennen varsinaisen albumin julkaisua, kappaleesta julkaistiin myös tavallinen single. Albumin toinen single, Starlight, julkaistiin 4. syyskuuta 2006. Knights of Cydonia julkaistiin singlenä vain radiosoittoon Yhdysvalloissa 13. kesäkuuta 2006 ja Isossa-Britanniassa 27. marraskuuta 2006. Kappaleesta tehtiin kuusiminuuttinen Romaniassa kuvattu musiikkivideo ja se pääsi myös Guitar Hero III: Legends of Rock -videopelin kappalelistalle. Albumin neljäs single, Invincible, julkaistiin seuraavan vuoden huhtikuussa.
Asiakkuudenhallinta
Porrasmalli
Jokaisesta näistä asiakasryhmistä yritys voi menettää asiakkaitaan niin, että heistä tulee joko 7) passiivisia tai 8) entisiä asiakkaita.
Blood (videopeli)
Juoni
Peli sijoittuu vuoteen 1928, jolloin pelin päähenkilö, Caleb, herää kuolleista. Hänen tehtävänä on kostaa ystäviensä Gabrielin ja Ishmaelin sekä hänen rakastettunsa Ophelian kuolema, jonka laittoi täytäntöön pelin päävihollinen Tchernobog sekä hänen alaisensa. Tchernobog johtaa salaseuraa. jota kutsutaan nimellä Cabal.
Maikaze
Palvelus
Alus suojasi 18.–21. helmikuuta laivaston päävoimia Palaulta Celebesiin, minkä jälkeen se suojasi 25. helmikuuta lentotukialuksia Jaavanmerellä. Se joutui 5. maaliskuuta ilmahyökkäykseen Tjilatjapissa, mistä selvittyään alus saapui 11. maaliskuuta Staring Bayhin. Maaliskuun lopulla alus suojasi Intian valtamerelle lähetetyn laivasto-osaston huoltolaivoja. Alus purjehti 14.–19. huhtikuuta Japaniin suojaten Shōkakun ja Zuikakun Makoon. Se saapui 22. huhtikuuta Yokosukaan, jossa se siirrettiin telakalle huollettavaksi.
Midwayn taistelussa 4.–5. kesäkuuta alus suojasi amiraali Chuichi Nagumon iskulaivastoa. Alus pelasti Hagikazen kanssa Kagan eloonjääneet. Alus myös upotti vaurioituneen Akagin torpedoimalla. Alus suojasi 9. kesäkuuta – 12. heinäkuuta Zuihōn pohjoiseen, minkä jälkeen se partioi Ominaton edustalla Aleuttien lounaisosassa. Viirikkönsä mukana alus siirrettiin 14. heinäkuuta Japanin 3. laivaston 10. hävittäjälaivueeseen. Se saapui 16. elokuuta Kureen, mistä alus suojasi laivaston Trukille. Alus osallistui 24. elokuuta Salomoninsaarten taisteluun suojaten amiraali Aben osastoa.
Alus suojasi 4.–9. tammikuuta 1944 Atagon matkan Yokosukasta Trukille, josta se suojasi 19.–22. tammikuuta Kokuyomarua Rabauliin. Rabaulista alus johti 24.–25. tammikuuta joukkojenkuljetussaattueen Lorengauhun. Se lähti 25. tammikuuta Lorengausta kohdatakseen Kokuyomarun Kaviengin edustalla, josta alukset purjehtivat Trukille saapuen perille 28. tammikuuta. Alus suojasi 30. tammikuuta – 12. helmikuuta saattueen Trukilta Rabauliin ja takaisin. Alus lähti 17. helmikuuta Trukilta Katorin ja Akagimarun kanssa Yokosukaan. Osasto joutui Yhdysvaltain laivaston risteilijöiden USS Minneapoliksen ja USS New Orleansin yllättämiksi. Alukset upposivat risteilijöiden tykkitulessa noin 40 kilometriä Trukista luoteeseen (Operaatio Hailstone). Maikazen mukana menehtyi koko miehistö sekä viirikönkomentaja Isogu Kenma.
E-Type
Yksityiselämä
E-type on seurustellut huhtikuusta 2022 Melinda Jacobsin kanssa ja he kertoivat kesällä 2022 saavansa lapsen tammikuussa 2023.
Verebje
Verebje on maalaiskunta ja sen keskuskylä Novgorodin alueen Malaja Višeran piirissä Venäjällä. Se sijaitsee 35 kilometriä Malaja Višerasta kaakkoon. Kylässä on 400 ja kunnassa 1400 asukasta (vuonna 2011).
SNCF
Yhteistyöyhtiöt
SNCF:llä on yhteinen suurnopeusjunayhtiö usean naapurimaan rautatieoperaattorin kanssa:
Nopeusennätys
Yhtiön TGV-junat ovat saavuttaneet useita maailmanennätyksiä nopeudessa. Viimeisin nopeusennätys tapahtui 3. huhtikuuta 2007, kun TGV:n uusin versio, josta käytetään nimitystä V150, rikkoi perinteistä rataa käyttävien junien nopeusennätyksen saavuttaen 574,8 km/h nopeuden. V150-junassa on suuremmat pyörät ja 18 300 kilowatin moottori.
Uudenmaan Pelastusliitto
1963 – 1972
Vuotuisissa toiminnoissa läänin palokuntanaiset ovat olleet voimakkaasti tukemassa liiton toimintoja antaen tietysti muonitus- ja kahvihuoltoa erilaisissa tilaisuuksissa sekä tukemalla taloudellisesti varsinkin Palokuntapoikatyötä ja tarvittaessa koko liittoa. Naiset avustivat liittoa myös kustantamalla liiton pienoislippujen tankoja ja lippujen jalkoja.
1993 – 2002
Viimeisin ja näkyvin muutos liiton toiminnassa oli muutto Vantaan Vapaalaan 1999, jolloin liitto sai ajanmukaiset toimi- ja koulutustilat.
Liiton lippu
Lippu on valmistunut vuonna 2002 ja on kopio alkuperäisestä Ilmari Vesihiiden suunnittelemasta lipusta. Lipun on painanut kankaalle Paradox Period Oy.
Pelkosen komissio
Leningradin saarron sisäpuolelle, Neuvostoliiton hallussa pitämälle alueelle, oli jäänyt pakolaisten mukaan noin 30 000 suomalaista, inkeriläistä ja virolaista, joista puolet karkotettiin Neuvostoliiton sisäosiin tai kuoli.
Arvajanjoen valuma-alue
Arvajan reitti
Joki laskee Päijänteen Arvajanlahteen Arvajankoskessa. Se on Arvajan reitin alin osuus, joka on pituudeltaan vaatimattomat 350 metriä. Arvajan reitti alkaa Isojärvestä ja se muodostuu 8 koskijaksosta ja 17 järvestä tai suvantoaltaasta. Ne ovat yläjuoksulta lueteltuina Kivikoski, Koekeskinen, Kotakoski, Kotajärvi, Linkinkoski, Iso Savijärvi–Alainen Savijärvi, Kukkostenjoki, Kukkolammi, Kelkäte, Jokelanjärvi, Puukoistenkosket, Pälämä, Lammi, Kähöjoki, Riihijärvi, Kassalansalmi, Kaijanjärvi, Syväsalmi, Pirttijärvi, Kapalokoski, Kapalojärvi, Lehmijärvi ja Arvajankoski. Arvajan reitin pituus on 18,4 kilometriä (tai 19 km ) ja korkeusero Isojärvestä Päijänteeseen on 41 metriä.
Al Arbour
Valmentajaura
Arbour aloitti valmentajauransa St. Louis Bluesin valmentajana 1970. Kahden kauden jälkeen Islandersin GM Bill Torrey palkkasi Arbourin nuoren joukkueen valmentajaksi.
Herbert Huncke
Herbert Huncke (9. joulukuuta 1915 Greenfield, Massachusetts, Yhdysvallat – 8. elokuuta 1996 New York, New York, Yhdysvallat) oli yhdysvaltalainen kirjailija. Hän oli beat-sukupolven keskeisiä jäseniä, ja juuri hän antoi suuntaukselle nimen "beat generation".
IEEE 802.11i
Todennus
Policy Decision Point (PDP) Policyn päätöspiste
Apostolien teot
Apostolien teot on Uuden testamentin kirja, joka tekee historiallista selvitystä evankeliumien jälkeisistä tapahtumista. Se kertoo, kuinka alkuseurakunta syntyi ja alkoi levitä Rooman valtakunnan alueella apostolien toiminnan tuloksena. Apostolien tekoja voidaan siis pitää ensimmäisenä kirkkohistoriana. Kirjan kirjoittajana pidetään evankelista Luukasta, joka kirjoitti myös Evankeliumin Luukkaan mukaan.
Alppihiihdon maailmanmestaruuskilpailut 1970
21. alppihiihdon maailmanmestaruuskilpailut järjestettiin Italian Val Gardenassa 8.–15. helmikuuta 1970.
Merikaapeli (sähkönsiirto)
Merikaapelit ovat merenpohjaan laskettuja kaapeleita, jolla välitetään tietoliikennettä tai sähköenergiaa. Vaativien olosuhteiden takia ne tulee rakentaa äärimmäisen vahvoiksi, ja pitkät välimatkat aiheuttavat myös teknisiä haasteita.
IEEE 802.11
802.11d ja 802.11h
d-laajennus (2001) sisältää uusia kenttiä tukiasemien levitysviesteihin, joilla kerrotaan laitteen sijaintimaa. Ajatuksena on, että langaton laite osaa itse valita tämän tiedon mukaan taajuuskaistan, jota kyseisen tukiaseman alueella on luvallista käyttää. Merkittävä etu tästä on paljon matkustaville ihmisille, joiden langattomat laitteet pystyvät automaattisesti valitsemaan kunkin maan standardin automaattisesti, esimerkiksi 802.11a Pohjois-Amerikassa ja 802.11b Euroopassa.
Alex Kipchirchir
Kipchirchir selviytyi Helsingin MM-kisoihin 2005 sijoituttuaan Kenian karsinnoissa kolmanneksi. Helsingin MM-kisoissa hän oli 1 500 metrillä seitsemäs, mutta kauden lopussa juoksi IAAF:n yleisurheilufinaalissa kolmanneksi ajalla 3.33,71. Seuraavana vuonna hän voitti Kansainyhteisön kisoissa 800 metriä ajalla 1.45,88. Samana vuonna hän voitti Afrikan-mestaruuskilpailuissa sekä 800 että 1 500 metrin kilpailut. Kauden lopussa hän voitti 1 500 metrillä IAAF:n yleisurheilufinaalin ajalla 3.32,60 sekä yleisurheilun maailmancupin.
New York Knicks
2000–
Keväällä 2008 joukkueen omistaja James Dolan aloitti organisaatiouudistuksen palkkaamalla joukkueen presidentiksi Donnie Walshin, jonka tehtäväksi tuli sekaisin ja alennustilassa olevan joukkueen elvyttäminen. Thomasin seurajohtajan paikalta syrjäyttänyt Walsh antoi kauden päätyttyä Thomasille potkut myös päävalmentajan tehtävästä Knicksin sivutessa jälleen seuraennätystään kärsittyään kaudella 2007–2008 runkosarjassa 59 tappiota. Tilalle tuli Phoenix Sunsin kolmeen peräkkäiseen divisioonavoittoona valmentanut Mike D'Antoni.
Kausipalkinnot
NBA:n arvokkain pelaaja
Kolmostähdistö
Birka Marin
Birka Marin oli Maarianhaminassa Ahvenanmaalla toiminut veneveistämö. Sen tuotoksia ovat mm. Rock 20, Rock 24 ja Nordisk Familjebåt. Birka Marin teki monien muiden lasikuidusta ja muovista veneitä valmistaneiden veneveistämöiden tavoin konkurssin 1970-luvun öljykriisien jälkimainingeissa vuonna 1981.
Boraani
Boraanit on suuri ryhmä luonnossa esiintymättömiä boorin ja vedyn yhdisteitä. Monet boraanit oksidoituvat pelkässä ilmassa, joskus voimakkaastikin. Molekyyliä BH3 kutsutaan boraaniksi. Se on tunnettu ainoastaan kaasumaisessa muodossa ja dimerisoituu helposti diboraaniksi (B2H6). Suurimmat boraanit muodostuvat booriklustereista, jotka ovat monitahokkaita. Joillakin yhdisteillä esiintyy myös isomeriaa. Esimerkiksi eikosaboraanin B20H26 isomerien pohjana on kaksi kymmenen booriatomia sisältävää klusteria.
Dromornithidae
Dromornithidae on sukupuuttoon kuollut lentokyvyttömien lintujen heimo. Ne elivät Australiassa neogeenikaudella, mutta ovat nykyään kuolleet sukupuuttoon. Niiden luultiin kauan kuuluvan strutsilintuihin, mutta nykyään ne on luokiteltu sorsalintuihin. Läheisimmät elävät sukulaiset ovat sorsat. Nimi Dromornithidae tulee kreikan kielen sanoista dromaios (tarkoittaa nopeaa juoksijaa) ja ornis (tarkoittaa lintua). Dromornithidae-heimon linnut olivat suurikokoisia ja Dromornis stirtoni kasvoi jopa yli 3-metriseksi. Heimo tunnetaan suuresta nokasta, jota käytettiin ainakin siementen murskaamiseen.
Stronger (Hanna Pakarisen albumi)
Stronger on Hanna Pakarisen toinen albumi, joka julkaistiin 7. syyskuuta 2005. Albumi sijoittui ensimmäisellä viikollaan sijalle kaksi Suomen virallisella albumilistalla ja säilyi top 40:ssä 7 viikkoa. Levy on myynyt kultaa, noin 16 000 levyä tammikuuhun 2010 mennessä.
Albumin ensimmäisenä singlenä julkaistiin kappale nimeltä "Kiss of Life", joka sijoittui Suomen virallisella singlelistalla sijalle neljä. Albumin toisena singlenä julkaistiin "Stronger Without You", joka lähettiin radioille promosinglenä ja oli saatavana kaupoista Daim-makeisten kylkiäisenä. Kolmas single oli "Damn You", joka myös julkaistiin radiopromosinglenä.
Cyclocross
Cyclocross (cyclo-cross) on kilpapyöräilyn muoto. Kilpailuissa kierretään yleensä melko lyhyttä (2,5 - 3,5 km) rataa, joka on sijoitettu vaihtelevaan maastoon. Radalle on sijoitettu erilaisia esteitä ja vaikeasti ajettavia kohtia, jotka monesti vaativat ajajan jalkautumista ja pyörän kantamista esteiden yli. Kilpailujen kesto on yleensä puolesta tunnista tuntiin ja ajettava matka vaihtelee reitin mukaan.
Cyclocross-pyörä
Cyclocrossissa käytettävät pyörät muistuttavat kapeine renkaineen ja taivutettuine ohjaustankoineen keveitä maantiepyöriä. Cyclocross-pyörät poikkeavat maantiepyöristä siinä, että niiden taka- ja etuhaarukat ovat tilavammat, niissä käytettävien leveämpien ja voimakkaammin kuvioitujen renkaiden takia, koska vaihtelevissa olosuhteissa tarvitaan hyviä pito-ominaisuuksia. Nykyisissä cyclocross-pyörissä on levyjarrut, jotka tulivat sallituiksi virallisissa kilpailuissa vuonna 2010. Cyclocross-pyörien on oltava kevyitä, koska ajajan on pystyttävä nostamaan pyörä esteiden tai jyrkänteiden yli.
Naiset
Naisten cyclocross MM-kilpailut järjestettiin ensimmäisen kerran vuonna 2000. Ensimmäisenä kilpailun voitti saksalainen Hanka Kupfernagel. MM-kilpailussa parhaiten menestynyt maa on Alankomaat, joka on saanut kaikkiaan 12 kultamitalia. Eniten maailmanmestaruuksia on voittanut hollantilainen Marianne Vos, yhteensä 8 kertaa.
Lech Kaczyński
Puolan presidenttinä
Kaczyński tuki tiukkaa lustraatiolakia, jolla puhdistettiin valtion viroista kaikki henkilöt, joilla oli yhteyksiä maan kommunistivallanaikaiseen tiedustelupalveluun. Aiemmin vakuutuksen siitä, etteivät olleet olleet tiedustelupalvelun ilmiantajia, olivat joutuneet antamaan vain valtion virkamiehet, mutta lakia laajennettiin kattamaan myös akateemikot, journalistit, lakimiehet ja monien muiden ammattikuntien edustajat. Väärästä vakuutuksesta saattaa menettää kymmeneksi vuodeksi oikeuden harjoittaa ammattiaan. Eräät puolalaiset poliitikot ovat pitäneet määräystä ihmisten nöyryyttämisenä. Maan entinen pääministeri Tadeusz Mazowiecki ja professori ja europarlamentaarikko Bronisław Geremek kieltäytyivät allekirjoittamasta kyseistä vakuutusta.
Lentoturma
Kaczyńskia kuljettanut lentokone syöksyi 10. huhtikuuta 2010 (06:56 UTC) maahan Venäjällä Smolenskin kaupungin lähellä. Turmassa kuoli yhteensä 96 henkilöä. Menehtyneiden joukossa olivat presidentti Kaczyński ja hänen puolisonsa sekä lukuisia Puolan johtavia poliitikkoja ja virkamiehiä kuten varapääministeri Przemysław Gosiewski, parlamentin alahuoneen varapuhemies Jerzy Szmajdziński, keskuspankin pääjohtaja Sławomir Skrzypek sekä asevoimien komentaja Franciszek Gągor, 12 kansanedustajaa ja kaksi senaattoria sekä piispa Tadeusz Płoski. Lehtitietojen mukaan laskeutumiskentällä oli sankka sumu, ja lennonjohto ehdotti laskeutumista Smolenskin Severnyin lentokentän sijaan Minskiin tai Moskovaan. Laskeutumista yritettiin neljä kertaa, joista viimeisellä kone osui puihin ja putosi noin kilometrin päähän kentästä.
Diablo III
Diablo III on Blizzard Entertainmentin kehittämä Diablo-toimintapelisarjan videopeli. Blizzard vahvisti pelin olevan tekeillä 28. kesäkuuta 2008. Sen oli tarkoitus ilmestyä alkuvuodesta 2012, mutta tammikuussa 2012 julkaisun ilmoitettiin viivästyvän peliin tehtävien muutosten vuoksi. . Lopulta Blizzard vahvisti pelin ilmestyvän 15. toukokuuta 2012.
Pelaaminen
Diablo III on sarjan edellisten pelien tapaan hack and slashiä. Peliin on kuitenkin lisätty uusia ominaisuuksia, kuten esimerkiksi: pelaaja voi hajottaa seinän zombiarmeijan niskaan. Lisäksi hahmot puhuvat aikaisempia pelejä enemmän.
William Miller (seiväshyppääjä)
William Waring ”Bill” Miller (1. marraskuuta 1912 – 13. marraskuuta 2008) oli yhdysvaltalainen seiväshyppääjä ja olympiavoittaja.
Aziz Zakari
Aziz Zakari (s. 2. syyskuuta 1976, Accra, Ghana) on ghanalainen pikajuoksija.
Kalenteri
thumb|Asteekkikalenteri. Kalenteri on menetelmä, jonka avulla jokaiselle päivälle voidaan määritellä päiväys. Yksinkertaisimmassa kalenterissa vuoden jokaiselle päivälle on annettu juokseva numero ykkösestä alkaen. Moni kulttuuri on kuitenkin kehittänyt omat kalenterinsa, joissa päivät nimetään eri periaatteiden mukaan. Kalenterit perustuvat yleensä taivaankappaleiden, etenkin Kuun ja Auringon, liikkeeseen taivaalla.
Kuukalenteri
Kuukalenterit perustuvat Kuun vaiheisiin, jolloin uuden vuoden paikka vaihtelee vuodenaikoihin nähden, ja kalenterivuosi on lyhyempi. Esimerkiksi islamilainen kalenteri on tällainen kuukalenteri. Siinä kalenterikuukaudet kiertävät noin 30 vuodessa kaikkien vuodenaikojen ympäri.
Kuukaudet ja viikot
Useimmissa kalentereissa päivät lisäksi ryhmitellään seitsemän päivän pituisiin viikkoihin. Viikonpäivät taas on usein nimetty viiden planeetan sekä Kuun ja Auringon, tai niihin liitettyjen jumalten mukaan. Joissakin kalentereissa viikonpäivät on vain numeroitu. Monet kalenterit toistuvat viikonpäivien suhteen samanlaisina joka vuosi tai joka toinen vuosi.
Oslon tuomiokirkko
Nykyinen tuomiokirkko on kolmas tuomiokirkko Oslossa. Oslon ensimmäinen tuomiokirkko oli Halvardskatedralen, joka rakennettiin romaaniseen tyyliin kuningas Sigurd I Jerusaleminkävijän aikakaudella 1100-luvun ensimmäisellä puoliskolla. Myöhemmin se sai myös goottilaisia piirteitä. Ensimmäisen tuomiokirkon rauniot on nähtävillä Gamlebyenissä.
Eric von Schantz
Silkki-Saara jäi lapsena orvoksi ja joutui huutolaisena pohjalaiseen maalaistaloon jossa häntä kohdeltiin huonosti. Romaanissa kuvattiin hänen vaiheitaan prostituoituna Helsingissä vuosisadan vaihteessa, vankina Hämeenlinnan naisvankilassa sekä Argentiinassa ja Yhdysvalloissa vietettyjä aikoja. Romaanin mukaan Silkki-Saara saneli muistelmansa Diakonissalaitoksen sairaalassa jonne hän oli joutunut menetettyään näkönsä metyylialkoholin juomisen takia. Hän sai myöhemmin näkönsä takaisin ja vietti viimeiset vuotensa Degerössä pappina toimineen poikansa luona. Kertoman mukaan Silkki-Saara kuoli 1950-luvun alussa. Silkki-Saara on esitetty myös näytelmänä Televisioteatterissa 1975.
Cappella Pazzi
Aiheesta muualla
43.76778°N, 11.26278°W
Taikaministeriö
Mafalda Hopkirk
Harry Potter ja Feeniksin kilta -elokuvassa Harryn tuomiosta äänestettäessä Hopkirk äänestää vapautuksen puolesta.
Kirjassa Harry Potter ja kuoleman varjelukset Hermione tainnuttaa Mafalda Hopkirkin tämän ollessa työmatkalla, ja ottaa monijuomaliemen avulla Hopkirkin ulkomuodon, kun hän, Harry ja Ron Weasley soluttautuvat Taikaministeriöön hakemaan Dolores Pimennon Mundungusilta anastamaa hirnyrkkiä. Ei ole tiedossa, joutuiko Hopkirk Voldemortin kuoleman jälkeen syytteeseen siitä, että oli avustanut kuolonsyöjiä.
Gawain Robards
Gawain Robards oli Taikaministeriössä työskentelevä aurori. Hänestä tuli taikalainvartijaosaston, auroriviraston päällikkö vuonna 1996, kun Rufus Rymistyiristä tuli uusi taikaministeri. Rymistyir halusi Robardsin haastattelevan Harry Potteria aikeenaan tehdä Harrystä ministeriön maskotti Voldemortin palattua valtaan, mutta Harry kieltäytyi. Robards jatkoi virassaan auroriviraston päällikkönä, kunnes Harry Potter korvasi hänet vuoden 2006 jälkeen.
Alastor "Villisilmä" Vauhkomieli
Lordi Voldemort tappaa Vauhkomielen teoksen Harry Potter ja kuoleman varjelukset alussa Harryn ja muiden paetessa Likusteritieltä. Bill Weasley ja Remus Lupin yrittävät pelastaa ystävänsä ruumiin, mutta sitä ei löydy, sillä kuolonsyöjät ovat vieneet sen.